b'\n_START_ARTICLE_\nCaissa\n_START_PARAGRAPH_\nCaissa je (fiktivna) boginja \xc5\xa1aha in zavetnica \xc5\xa1ahistov._NEWLINE_Ime izhaja iz gr\xc5\xa1ke pesmi avtorja Williama Jonesa, ki je bila leta 1763 izdana. V pesmi je Caissa nimfa, v katero se zaljubi bog Mars. Ker Caissa njegove ljubezni ne vra\xc4\x8da, Mars izumi \xc5\xa1ahovsko igro, da bi z njo osvojil njeno srce._NEWLINE_Caissa je ime \xc5\xa1tevilnih \xc5\xa1ahovskih dru\xc5\xa1tev po celem svetu in tudi pri nas. Tudi v \xc5\xa1ahovski literaturi se s pojmom pogosto sre\xc4\x8damo. Po navadi v obliki metafore, kot na primer: "Bil je ljubljenec Caisse." (mo\xc4\x8dan igralec) ali "Caissa ga je preslepila." (naredil je veliko napako)._NEWLINE_Ruski \xc5\xa1ahovski program, ki je leta 1974 zmagal na prvem ra\xc4\x8dunalni\xc5\xa1ko-\xc5\xa1ahovskem svetovnem prvenstvu, se je imenoval Kaissa.'